b'\n_START_ARTICLE_\nToksoyd\n_START_PARAGRAPH_\nAng toksoyd (mula sa Ingles na toxoid) ay isang toksin o lason na nabawasan o napahina na ang pagiging katangiang nakalalason, subalit may bisa pa rin upang mapabilis ang produksiyon ng antitoksin at may kakayahan pa ring makilangkap sa antitoksing ito. Ginagamit ito sa pag-gawa ng mga bakuna. Hindi na nakapagdurulot ng sakit ang toksoyd kapag idinarang ito sa init o mga kimikal. Subalit, nakasasanhi ito sa katawan upang gumawa ng mga antibody o panlaban ng katawan upang kalabanin ang mga toksin. Ibinibigay ng mga manggagamot ang mga toksoyd bilang isang anyo o paraan ng proteksiyon o pananggalang laban sa partikular na mga karamdamang katulad ng dipterya at tetano (kilala rin sa Ingles bilang lockjaw: ang pagpinid o pagsasara ng panga).'